b"\n_START_ARTICLE_\nPoglavar Seattle\n_START_SECTION_\n\xc5\xbdivljenje\n_START_PARAGRAPH_\nPoglavar Seattle je bil rojen okrog 1786 na Blake Island v Washingtonu. Umrl je 7. junija 1866 v indijanskem rezervatu Suquamish na Port Madisonu, v Washingtonu. Njegov o\xc4\x8de Schweabe je bil poglavar indijanskega plemena Suquamish. Mati Scholitza je bila iz plemena Duwamish._NEWLINE_\xc5\xbde kot mlad bojevnik in poglavar je zmagoval v bitkah pri Green River. Napadal je plemeni Chemakum in S'Klallam, ki so \xc5\xbeivela na polotoku Olympic. Vodil je \xc5\xa1est plemen, v dobrih odnosih je bil tudi s priseljenci iz Evrope . Glede na svoje pleme je bil visokorasel. Poznan je bil kot dober govornik z mo\xc4\x8dnim glasom, ki se je razlegal pol milje in dalj, ko je nagovoril svoje poslu\xc5\xa1alce._NEWLINE_Njegova prva \xc5\xbeena iz vasi Tola'ltu je ob rojstvu h\xc4\x8derke umrla. Z drugo \xc5\xbeeno je imel ve\xc4\x8d sinov in h\xc4\x8dera. Izmed njegovih otrok je najbolj znana Princess Angeline, rojena 31. maja 1820. Po njej so poimenovali ulico (S. Angeline Street) na Beacon Hill v Seattlu, v mestu Columbia in park Seward._NEWLINE_Po njem so poimenovali mesto Seattle. V njegov spomin so v Seattlu postavili spomenik, delo kiparja Jamesa Wehna."